-Opala, soludoù ! Ret e vo dispartiañ ac'hanoc’h !
Ar re vihan dirak, ar re vras a-dreñv.
He ! Dousik An holl soludoù n’int ket... ken solut ha te.
Setu, gwelloc’h eo !…
Met mesk-ha-mesk emaoc’h c'hoazh. Se ne ya ket, tamm ebet.
Mat. Ar prismoù diouzh un tu, ar piramidennoù diouzh an tu all.
Gwelet a ran, n'ouzoc’h ket,
piv en ho touez, a zo ur biramidenn ?
Tamm ebet. Koulskoude, ur prism bihan koantik out te.
Sell. Kerioù ’peus, talioù skouergornek,
ha daou dal arlakadus.
Dreist ! Brav-kenañ out.
Ha bez ez eus prismoù a bep seurt stummoù.
Ar biramidenn, avat, honnezh a zo disheñvel krenn.
Sell, te, da skouer,
ya, te, an hini heñvel ouzh ur biramidenn ejipsian.
Te ivez, peus kerioù… begoù,
un tal hag a c’hell kaout stumm... n’eus forzh peseurt poligon !
ha da dalioù a zo holl tric’hornioù. Aes tre, n’eo ket ?
Prismoù ha piramidennoù a c’hell bezañ treset pe lakaet a-blaen.
Berr-ha-berr : un prism en deus daou dal hag a zo poligonoù arlakadus.
Skouergornegoù eo an talioù all.
Ur biramidenn avat, he deus un tal hag a zo ur poligon.
An talioù all a zo holl tric’hornioù.
Ma, soludoù
komprenet ’peus ?
Piramidennoù diouzh un tu, prismoù diouzh un tu all.
Mat eo. Brav ! Dispar oc’h.
Ha te, n’ouzout ket da belec’h mont ?
Sell : daou diaz arlakadus ’peus…
hag an talioù all a zo holl skouergornegoù.
Setu, ur prism out, te.
Opala, ar soludoù… zo traoù solut !